CELEX: C2005/057/50
Language: et
Date: 2005-03-05 00:00:00
Title: Kohtuasi T-480/04: Chr. Muller Touw B.V. ja A&C Braid and Rope Co. Pvt. Ltd 14. detsembri 2004. aasta hagi Euroopa Ühenduste Nõukogu vastu

5.3.2005   
            
            
               ET
            
            
               Euroopa Liidu Teataja
            
            
               C 57/29
            
         Chr. Muller Touw B.V. ja A&C Braid and Rope Co. Pvt. Ltd 14. detsembri 2004. aasta hagi Euroopa Ühenduste Nõukogu vastu
   (Kohtuasi T-480/04)
   (2005/C 57/50)
   Kohtumenetluse keel: hollandi
   Chr. Muller Touw B.V., asukoht Elst (Madalmaad), ja A&C Braid and Rope Co. Pvt. Ltd, asukoht Rania (India), esitasid 14. detsembri 2004. aasta Euroopa Ühenduste Esimese Astme Kohtule hagi Euroopa Ühenduste Nõukogu vastu. Hageja esindaja on advokaat John Wolfs, kohtudokumentide kättetoimetamise aadress Luxembourgis.
   Hageja palub esimese astme kohtul:
   
               1.
            
            
               tühistada määrus nr 1736/2004 osas, mis puudutab A&C tarneid Indiast;
            
         
               2.
            
            
               jätta kohtukulud Euroopa Ühenduste Nõukogu kanda.
            
         Õiguslikud alused ja peamised argumendid
   Chr. Muller Touw, mille registrijärgne asukoht on Madalmaades, tarnib toorainet Indiasse äriühingule A&C Braid and Rope, kes toodab sellest toorainest trossi Euroopa Ühendusse eksportimiseks. Hagejad taotlevad määruse nr 1736/2004 (1) tühistamist osas, mis neid puudutab.
   Oma hagi toetuseks väidavad hagejad, et tegemist ei ole olulise kahjuga vastavalt määruse nr 384/96 (2) artiklites 1 ja 3 sätestatule. Hagejate sõnul toodavad nad trossi eratarbeks, see tross ei ole sobilik tööstuslikuks või merel kasutamiseks, nagu väidetakse vaidlustatud määruses, ning nende turuosa on ebaoluline.
   
      (1)  Nõukogu 4. oktoobri 2004. aasta määrus (EÜ) nr 1736/2004, millega kehtestatakse Indiast pärit sünteeskiust trossi impordi suhtes lõplik dumpinguvastane tollimaks (EÜT 2004 L 311, lk 1).
   
      (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT 1996 L 56, lk 1).